Protokoll

**fra årsmøtet i Oslo Redaktørforening 10. mars 2011**

1. **Åpning og konstituering**

Foreningens leder, Kjersti Løken Stavrum, ønsket velkommen til årsmøtet. Hun innledet med minneord over medlemmene Odd Bye, Ole Kristian Mortensen og Per Tørmoen, som var gått bort siden siste årsmøte.

John Olav Egeland ble valgt som dirigent og Arne Jensen som protokollfører. Hallgeir Westrum og Helje Solberg ble valgt til å undertegne protokollen.

Det framkom ingen merknader til innkalling og dagsorden, og dirigenten erklærte møtet for lovlig satt.

1. **Årsberetning**

Årsberetningen for 2010 var tilsendt medlemmene på forhånd.

Det framkom ingen spørsmål eller merknader.

**Vedtak**: Styrets årsberetning tas til etterretning

1. **Regnskap**

Regnskapet for 2010 var tilsendt alle medlemmene på forhånd

Det fremkom ingen spørsmål eller merknader til regnskapet. Generalsekretæren orienterte kort om at OR-kontingenten fra og med 2011 fastsettes og innkreves av NR sentralt, i tråd med vedtak på landsmøtet 2009, og at kontingenten for 2011 for øvrig blir den samme som i 20110.

Revisjonsberetningen ble referert av dirigenten.

**Vedtak:** Regnskapet godkjennes

1. **Valg**

**Styre**

Valgkomiteens leder, Thor Woje, la frem valgkomiteens innstilling:

Leder: Kjersti Løken Stavrum, Aftenposten (gj.valg)

Nestleder: Pål Bjerketvedt, NTB (gj.valg)

Styremedlem: Stål Talsnes, TV2 (ny, tidl. varamedl.)

Varamedlemmer:

Torunn Pettersen, Tara (gj.valg)

Frank Gander, NRK (ny)

Valgkomiteens forslag ble enstemmig bifalt.

**Valgkomite**

Dirigenten foreslo gjenvalg av Thor Woje, Romerikes Blad, og som nye Aud Dalsegg, Allers og Alexandra Beverfjord, Dagbladet.

Forslaget ble enstemmig bifalt.

**Revisor**

Dirigenten foreslo gjenvalg av Noraudit Revisjon DA v/Kjell Storeide som revisor.

Forslaget ble enstemmig bifalt.

**5. Innsendte forslag**

Det forelå ingen innsendte forslag.

Oslo 11. mars 2011

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Hallgeir Westrum Helje Solberg

 \_\_\_\_\_\_\_\_\_\_\_\_\_\_\_\_\_

 Arne Jensen, sekretær